alexandrainst/scandi-wiki huggingface dataset:
Kriminalitet

Kriminalitet er ei nemning på juridisk forbodne handlingar som er straffbare etter straffelovgjeving. Kva som er kriminelt variere frå samfunn til samfunn, men viser ofte til handlingar som fører til skade på liv og helse, eigedom eller meir abstrakte omgrep, som samfunnsordningar, ideologi og moral. Det som er rekna som kriminelt overlappar gjerne med det mange reknar som etisk gale, men treng ikkje gjera det. Vitskapen som studerer kriminalitet blir kalla kriminologi.

I moderne samfunn kan politiet etterforska lovbrot og prøva straffa kriminelle. Medan kriminelle handlingar ofte blir melde til politiet, er det også mange som av ulike grunnar ikkje blir det. Desse fører til såkalla mørketal i kriminalitetsstatistikken. Mørketala gjer at ein vanskeleg kan måla kriminalitet i eit samfunn. Aukande tal på meld kriminalitet treng ikkje tyda at krimnaliteten stig, fordi tidlegare brotsverk kan ha vore underrapporterte.

Kriminalitet med kjend gjerningsmann kan straffast med bøter, samfunnsstraff, soning i fengsel eller andre stader, og i nokre samfunn også tortur og dødsstraff. Reaksjonar mot kriminelle handlingar kan gå ut på å gje straffer som skal verka avskrekkande slik at færre vil ønska å gjera dei, verka som forvaring der ein hindrar kriminelle frå å stå for meir kriminalitet, eller prøva å endra kriminelle slik at dei ikkje lenger vil utføra kriminelle handlingar gjennom tiltak som utdanning, arbeid eller behandling.

Den norske straffeloven definerer kriminelle brotsverk i Noreg.

Typar 
Kriminalitet kan delast inn i ulike typar. Her følgjer Statistisk sentralbyrå si inndeling i ti hovudgrupper. Døma vil ikkje alltid samsvara med gruppeinndelinga.
Økonomisk kriminalitet (pengefalsk, dokumentfalsk, underslag, bedrageri og utruskap, heleri, brotsverk i gjeldstilhøve)
Annan vinningskriminalitet (tjuveri, underslag, ran)
Valdskriminalitet (drap, lekamskrenking, lekamsskading, trugsmål, tvang/fridomskrenking, mishandling i familietilhøve, vald mot offentleg tjenestemann)
Seksualbrotsverk (Sedskapsbrot) (valdtekt, incest, seksuell omgang med mindreårige, pornografi)
Narkotikabrotsverk (oppbevaring, kjøp, sal, smugling, produksjon)
Skadeverk
Trafikkbrot (promillekøyring, køyring utan gyldig førarkort, ulovleg fart, personskade)
Miljøkriminalitet
Arbeidsmiljøkrimnalitet
Annan kriminalitet

Kjelder

Delar av denne artikkelen bygger på «Kriminalitet» frå ,  den 16. juni 2010.

Bakgrunnsstoff
Kriminalstatistikk frå Statistisk sentralbyrå, se spesielt *Kriminalstatistikk frå Eurostat
Kriminalitet  ved forskning.no

Politiet i Noreg
Justisdepartementet i Noreg
SN sitt kontor for narkotika og kriminalitet (UNODC)
Gudolf av Blakstad

Gudolf av Blakstad (død 1226) høyrde først til baglarane (kyrkjepartiet) under borgarkrigstida i Noreg og var ei tid syslemann i Lier. I 1218 gjekk han frå baglarane og over til kong Håkon Håkonsson. Han blei usams med kongen og tok initiativ til opprettinga av ribbung-partiet som ville ha Sigurd Ribbung til konge. Sigurd blei drepen i 1226, og Gudolf blei drepen av bønder like etter, på garden sin på Blakstad i Asker.

Kjelde 
 Store Norske Leksikon

Folk frå borgarkrigstida
Døde i 1226
Isak Saba Guovddáš

Isak Saba Guovddáš, eller Isak Saba-senteret, er eit samisk språk- og kultursenter i Nesseby kommune i Finnmark. Senteret har fått namn etter Isak Saba, som kom frå Nesseby.

Bakgrunnsstoff 

Nettstaden til senteret

Samiske språksenter
Isak Saba
ITromsø

iTromsø (tidlegare Bladet Tromsø og «Tromsø») er ei avis som vert utgjeven i Tromsø i Troms og Finnmark fylke. Avisa blei stifta av Venstre den 24. januar 1898 med Erling Steinbø som første redaktør. I dag er avisa partipolitisk uavhengig og blir eigd av mediekonsernet Polaris Media.

Stadfesta nettoopplag er 8 824 (2H/2021). Ansvarleg redaktør er Trond Haakensen.

Bakgrunnsstoff 
 iTromsø

Norske aviser etter namn
Tromsø
Næringsliv i Tromsø
Kultur i Tromsø
Skipingar i 1898
Birkenes-Avisa

Birkenes-Avisa er ei avis som vert utgjeven i Birkeland i Agder. Avisas dekningsområde er Birkenes kommune.

Ansvarleg redaktør er Geir Willy Haugen.

Opplagstal

Bakgrunnsstoff 
 Birkenes-Avisa

Kjelder 

Norske aviser etter namn
Norske lokalaviser
Aviser i Agder
Birkenes kommune
Aviser skipa i 2002
2002 i Noreg
Bladet Vesterålen

Bladet Vesterålen er ei avis som vert utgjeven på Sortland i Nordland fylke. Avisa blei starta i oktober 1921 av boktrykker Konrad Nordahl. Avisa var fra starten av sosialistisk, men blei snart politisk uavhengig. Avisa sitt dekningsområde inkluderer Vesterålen (Sortland, Hadsel, Bø, Øksnes og Andøy), Lødingen og Kvæfjord. Avisa kjem ut tysdag - laurdag.

Ansvarleg redaktør er Karl Glad Nordahl.

Opplagstal

Bakgrunnsstoff 
 Bladet Vesterålen

Kjelder 

Norske aviser etter namn
Aviser i Nordland
Vesterålen
Kultur i Sortland
Næringsliv i Sortland
Skipingar i 1921
Gvarv

Gvarv er ein tettstad i Sauherad i Midt-Telemark kommune i Vestfold og Telemark fylke.

Han var den største tettstaden i Sauherad kommune i Midt-Telemark. Han ligg ved den nordvestre enden av innsjøen Norsjø, om lag 7 km aust for Bø, 30 km sør Notodden og 45 km nordvest for Skien. 

Namnet Gvarv skal kome av gamalnorsk hvarf ('krumming'), og skal vise til svingen Bøelva tek der.

Historie
Gvarv har vore tingstad heilt frå førhistorisk tid. Ting vart halde på Tinghaug, like aust for Gvarv, fram til midt på 1800-talet, då tingstaden vart flytt inn til sjølve Gvarv. Nedre Telemark tingrett vart nedlagd i 2007, og dermed var ein eldgammal tradisjon forbi. 

Dampskipstrafikken på Norsjø og bygginga av Telemarkskanalen gjorde Gvarv til ein betydeleg handels- og møtestad. Saude og Nes sparebank var Sauherads første bank, og heldt til på Gvarv frå skipinga i 1867 til han vart flytta til Akkerhaugen i 1904. 

I 1922 fekk staden jarnbanetrafikk, då strekninga Nordagutu-Gvarv på Sørlandsbanen vart ferdig, og det sette ytterlegare fart på veksten i Gvarv. I dag stoppar ikkje toga ved stasjonen, men dei næraste stoppestadane er Bø og Nordagutu.

Geografi og økonoomi
Det solrike og varme klimaet sommarstid gjev gode tilhøve for frukt- og bærdyring som er ein viktig næringsveg i området. Gvarv fruktlager ligg sentralt i bygda. 

Området har ei stor stamme av frittlevande bever, og det vert arrangert beversafari for turistar og andre interesserte.

Sauherad barne- og ungdomsskule, den einaste grunnskulen i kommunen, ligg på Gvarv, likesom Sagavoll folkehøgskole.

Folketalsutvikling

Referansar
	

Tettstader i Vestfold og Telemark
Geografi i Midt-Telemark
Bygder i Vestfold og Telemark
Heddal

Heddal er ei bygd, eit kyrkjesokn og eit tidlegare prestegjeld i Notodden kommune i Vestfold og Telemark. Heddal var eigen kommune frå 1838 til 1964.

Heddal stavkyrkje ligg i Heddal.

Forfattaren Olav Kaste var oppvaksen, budde og arbeidde som lærar i Heddal.

Heddal kommune 
Heddal kommune vart oppretta i 1838 som Hitterdal formanskapsdistrikt. I 1913 vart Notodden skild ut som eigen kommune. Ved delinga budde det 2890 personar i gjenverande Heddal kommune, medan det budde 4821 personar i Notodden kommune. Saman med Gransherad kommune og Rudsgrenda, som hadde høyrd til Hovin kommune, vart Heddal kommune slegen saman med Notodden kommune i 1964. Ved samanslåinga budde det 4844 personar i Heddal komune.

Bakgrunnsstoff 
Eldre fotografi frå Heddal på nettstaden til Nasjonalbiblioteket

Kjelder 
 «Historisk oversikt over endringer i kommune- og fylkesinndelingen» av Dag Juvkvam for Statistisk sentralbyrå.
 [http://www.digitalarkivet.no/norkart/telbus.htm  Kart over gamle kommunegrenser i Telemark på Arkivverket sin nettstad Digitalarkivet.no

Tidlegare kommunar i Telemark
Bygder i Vestfold og Telemark
Geografi i Notodden
Historie i Notodden
Sokn i Aust-Telemark prosti
Norske kommunar skipa i 1838
Norske kommunar nedlagde i 1964
Reklame

Reklame kjem av det latinske ordet reclamare, som tyder å ropa høgt. Ein definisjon som vert brukt på reklame, er: «Ein bodskap med identifiserbar sendar, på ein betalt plass i eit massemedium, som har som føremål å oppnå ein økonomisk transaksjon».

Bodskapen kan ha form som ein annonse i ei avis, som ein «spot» på TV eller i radio, som ein brosjyre eller ei reklameavis som vert levert i postkassa, eller som eit skilt eller ein plakat på ein offentleg stad. Bodskapen er masseprodusert og blir distribuert i ei standardisert form til alle mottakarane gjennom den aktuelle mediekanalen.

Forvitnelege fakta

Verdas største reklameskilt 

Det største reklameskiltet som nokon gong er sett opp, målte 823×123 m, og vart reist på Yangtze-elva i Chongqing i Kina. Men sjølv om det var stort, var det få som fekk sjå det. Skiltet var omgjeve av tåke mest heile tida, året rundt, og etter tre år utan ein einaste annonsør, vart det rive ned att.

Sjå òg 
 Søppelpost

Handel
Halsvik

Halsvik er ein gard i Gulen kommune. Halsvik ligg ved botnen av Halsvikvågen på nordsida av Fensfjorden. Sjølve garden ligg ved ein sidearm frå riksveg 57 mellom Steine og Sløvågen. Husa ligg 13-18 meter over havet. 

Namnet vert uttala ha`lsvikja, og viser til skapet på Halsvikvågen som har ein lang trong "hals" lengst ute. Namnet er først nemnt i 1567 og er då skrive Helsuig, i 1610 og 1667 Halsuig, og Halsvig i 1723.

Namnet er brukt minst tre gonger til gardsnamn i Noreg (i tillegg til Gulen, i Sør-Trøndelag og Nordland).

Referansar

Bakgrunnsstoff 
 Gulen i gammal og ny tid – Band II

Gardar i Gulen
Sigurd Ribbung

Sigurd Ribbung var ein norsk tronkrevjar i borgarkrigstida i Noreg. Sigurd vart fødd i 1204, og døydde i 1226. 

I 1217 døydde Filippus Simonsson, den siste baglarkongen. Skule Bårdsson handla raskt og tilbydde baglarane forsoning under Håkon som konge. Baglarane godtok dette, oppløyste flokken sin og gav seg under kong Håkon. Dermed var Noreg igjen samla under ein konge. Enkelte gamle baglarar som kom dårleg ut av forliket fann i 1220 eit nytt kongsemne, Sigurd Ribbung, som dei sa var son av baglarkongen Erling Steinvegg, og dermed soneson av kong Magnus Erlingsson. Dei reiste ein ny opprørsflokk, ribbungane.

Gudolf frå Blakstad var den fremste leiaren for ribbungane. Ribbungane kjempa mot birkebeinarane, og tiltrekte seg fleire tidlegare baglarar som var misnøgde med fredsoppgjeret mellom baglarane og birkebeinarane. Ribbungane fekk i røynda berre makt på Austlandet. 

Sigurd Ribbung gjekk i 1223 med på å overgi seg til Skule, og tok del i riksmøtet i Bergen same året]. Seinare rømte han og fornya opprøret sitt. Han døydde av sjukdom i 1226, men ribbungane prøvde å halda dette løynd. Dei tok Knut Håkonsson som kongsemne. Året etter tapte ribbungane fleire trefningar mot kongsmennene. Dei vart endeleg slått i 1227 då Knut overgav seg til kong Håkon og fekk forlik med han.

Bakgrunnsstoff 
 Håkon Håkonssons saga om kampen mot ribbungane 
 Kongar i dei norske ættetavlene 

Folk frå borgarkrigstida
Fødde i 1204
Døde i 1226
Stavingsinndeling

Stavingsinndeling er inndelinga av ordformer i stavingar. Det er mogleg å dele både skriftspråk og talespråk inn i stavingar.

Stavingsdeling i typografi 
I skrift deler ein gjerne stavingar med bindestrek (som i sta-ving-ar). Typografar bruker gjerne mellompunkt (Unicode-teiknet U+00B7, t.d., sta·ving·ar), eller eit «bindestreksteikn» (U+2027, t.d., sta‧ving‧ar).

Automatisk stavingsinndeling er svært viktig for god typografisk handsaming av tekst, t.d. for å unngå delingspunkt som Gjelle-råsen. For å få det til brukar stavingsinndelingsprogrammet ein kombinasjon av morfologiske og fonologiske reglar, der dei morfologiske reglane vår verke før dei fonologiske.

Sjå også 
 Fonotaks
 Orddeling
 Staving

Språkteknologi
Fonologi
Typografi
Tesaurus

Ein tesaurus er innanfor dokumentasjonsvitskapen eit kontrollert vokabular der medlemmane står i visse relasjonar til kvarandre. 

Orda kan t.d. vere synonym, antonym eller hypo- eller hyperonym, dvs. ha same, motsett, under- eller overordna tyding. Dei kan også vere settet av alle termane i eit visst fagområde, settet av alle orda i ein viss tekst (t.d. Bibelen).

Ordet er lånt inn i norsk via latin, og kjem frå gresk der det tyder «skatt» eller «skattkammer».

Døme på tesaurusar 
 Getty Thesaurus of Geographic Names
 UNESCO Thesaurus
 INFODATA Thesaurus
 Thésaurus, Larousse, 1992. (fransk tesaurus)
 Roget's thesaurus of English words & phrases, Longman, 1987.
 Aasen, I., Norsk maalbunad - Samanstilling av norske ord etter umgrip og tyding, skrive 1876, utg. 1925, Elektronisk utg.: Det norske samlaget, 1997.

Litteratur 
 Guidelines for the construction, format, and management of monolingual thesauri (ANSI/NISO Z39.19-2003)  
 The Thesaurus: Review, Renaissance, and Revision. Haworth, 2004 ISBN 0-7890-1978-7 / ISBN 0-7890-1979-5 (utg. 3/4, årg. 37, 2004 av Cataloging & Classification Quarterly)
 Gernot Wersig: Thesaurus-Leitfaden: eine Einführung in das Thesaurus-Prinzip in Theorie und Praxis. 2. erg. Aufl., Saur, 1985, ISBN 3-598-21252-6
 Leonard Will: Publications on thesaurus construction and use.  

Språkteknologi
Leksikografi
Dokumentasjonsvitskap
Getty Thesaurus of Geographic Names

Getty Thesaurus of Geographic Names (TGN) er ein databank over ca. 1 000 000 namn for ca. 900 000 stader. Tesaurusen blir utgjeven av Gettyinstituttet. 

Thesaurus deler verda opp i både moderne og historiske hierarki både etter geofysiske og geopolitiske kriterium. I tillegg lagrar tesaurusen informasjon om koordinatar, type av stad (by, elv, land), og anna informasjon knytt til historie, kultur, kunst og arkitektur.

TGN er tilgjengeleg for museum, kunstbibliotek, arkiv, og biblieografiske prosjekt via private lisensar, og for studentar og den interesserte ålmenta via TGN si nettside.

Bakgrunnsstoff 

Geografi
Oppslagsverk
Bassgitar

Bassgitar, bass eller el-bass er eit strengeinstrument som ein speler med fingrane eller eit plekter. Den fyrste elektriske bassgitaren såg dagens lys allereie i 1930. Den blei oppfunnen av Paul Tutmarc, men blei ikkje nokon suksess før Leo Fender og medarbeidaren George Fullerton (i selskapet Fender) lanserte den fyrste masseproduserte bassgitaren i 1951. Dei laga ein bass som blei kalla Precision bass. Namnet Precision kom av tverrbanda som delte inn halsen i nøyaktig tonehøgd. Dette gjer det lettare å spele reint enn på ein (bandlaus) kontrabass.

Det finst også bandlause el-bassar, såkalla «fretless» bass. Sistnemnde er særleg populære blant jazzbassistar, men er meir krevjande å spele på ettersom plasseringa av fingrane er viktigare. 

I dag er begge variantar av el-bassen vanlege jazzinstrument, og varianten med band er nærast uunnverleg i rockemusikk og dei fleste andre elektrisk forsterka musikkformer. 

Vanlegvis har bassgitaren fire strenger, som er stemt lik strengane på ein kontrabass, og kling i ‚E - ‚A - D - G. Dei tilsvarar dermed dei fire djupaste strengene på ein vanleg gitar, berre ein oktav lågare. Vidare finst det bassgitarar med fem strenger med ,,H som djupaste streng, og bassar med seks strenger som då vanlegvis er stemt i ,,H - ,E - ,A - D - G - c, eller dei kan vere stemt som strengane på ein vanleg gitar, berre ein oktav djupare. 

Som ved alle andre strengeinstrument finst det bassar med eit meir «eksotisk» tal strenger, som tostrengarar, sjustrengarar, åttestrengarar osb. Etter prinsippet frå tolvstrengars-gitaren finst det også dobbelkorige el-bassar, som for kvar grunnstreng har ein oktavstreng (eller to eller tre, for trekorige og firkorige bassar) som kling med. 

El-bassen er utstyrt med magnetiske eller elektroniske pickups, som fangar opp vibrasjonen frå strengane. Moderne el-bassar har gjerne «aktive» pickups, som er utstyrt med ein batteridriven forforsterkar som er innebygd i bassen. Med denne teknikken får ein betre attgjeving av overtonar, og ein kan heve eller senke dei høge og djupe tonane. Ved passive pickups kan ein berre senke dei høge tonane. I det siste har det dukka opp optiske system basert på piezoelektrisitet, som gjer det mogeleg å bruke ikkje-magnetiske strengar. 

For å spele på ein el-bass må ein ha ein bassforsterkar («bass amp»), som bassen er forbunde til via ein jack-kabel eller ein XLR-kabel. Bassforsterkarar for bruk i et band bør ha ein utgangseffekt på minst 150 Watt ved 8 Ohm (ca. 250 Watt ved 4 Ohm). I rockeband som spelar høg musikk, er ein forsterkar med 400 Watt slett ikkje overdimensjonert.

Sjå også 
 Akustisk bassgitar
 Gitar

Gitarar
Klimpreinstrument
Psykolog

Ein psykolog er ein person som har studert psykologi. I Noreg er «psykolog» ein beskytta tittel, for å kunne kalle seg psykolog må ein ha eksamen frå eit av profesjonsstudia i psykologi ved universiteta. Dette studiet er på seks år og inkluderer ei opplæring i generell psykologi, psykopatologi, terapi og ei sjølvstendig vitskapeleg oppgåve. Etter dette er det mogleg å spesialisere seg ved å i løpet av fem år følgje visse vidareutdanningskurs, skrive ein vitskapleg artikkel, og jobbe som psykolog.

Kjende psykologar 
 Erik H. Erikson
 Anna Freud
 Sigmund Freud
 Carl Gustav Jung
 Jacques Lacan
 Wilhelm Reich
 Albert Ellis
 Max Wertheimer
 Wilhelm Wundt

Yrke
Psykologi
Sann nord

Sann nord er retninga mot den geografiske nordpolen. Dette er ikkje det same som magnetisk nord, som blir gitt av eit kompass. Avhengig av kartprojeksjonen vil rutenettet på dei fleste kart ikkje peike nøyaktig mot sann nord. Ein kan finne tilnærma sann nord ved hjelp av Nordstjerna.

Navigasjon
Eikefjord idrettslag

Eikefjord idrettslag er eit idrettslag i Eikefjord i Kinn kommune som blei stifta i 1967. Friidrettsgruppa og ski/o-gruppa var med frå starten. I 1971 kom fotballgruppa med og er no den største gruppa i idrettslaget.

Eikefjord stadion er i svært god stand og har garderobeanlegg, grasbane, kunstgrasbane, kastanlegg og løpebane. På stadion ligg også klubbhuset til Eikefjord IL.

På Humlestølen har skigruppa eit topp moderne skianlegg med lysløype og aktivitetsbakke.

Bakgrunnsstoff 
 Idrettslaget på Eikefjord.net
 Fotballgruppa si nettside

Idrett i Kinn
Idrettslag i Vestland
Skipingar i 1967
Bygdebladet

Bygdebladet er ei lokalavis som kjem ut i Ørskog i Møre og Romsdal fylke. Avisa kjem ut onsdag og laurdag i kommunane Vestnes, Ørskog, Stordal, Skodje og Haram.

Ansvarleg redaktør er Kjell Opsal.

Opplagstal

Bakgrunnsstoff 
 Bygdebladet

Kjelder 

Norske lokalaviser
Norske aviser etter namn
Aviser i Møre og Romsdal
Ørskog kommune
Aviser skipa i 1972
1972 i Noreg
Bygdeposten

Bygdeposten er ei lokalavis som kjem ut i Modum i Viken fylke. Ansvarleg redaktør er Vegard Møller Johnsen.

Opplagstal

Bakgrunnsstoff 
 Bygdeposten

Kjelder 

Norske aviser etter namn
Norske lokalaviser
Aviser i Viken
Modum kommune
Skipingar i 1954
Bø Blad

Bø Blad er ei lokalavis som kjem ut Bø i Vestfold og Telemark fylke. Avisa kom ut første gong i 1986, grunnlagd av tidlegare stortingsrepresentant for Arbeidarpartiet og SV, Arne Kielland. Avisa kjem med 48 utgåver i året.

Ansvarleg redaktør er Hilde Eika Nesje.

Opplagstal

Bakgrunnsstoff 
 Bø Blad

Kjelder 

Norske aviser etter namn
Norske lokalaviser
Aviser i Vestfold og Telemark
Kultur i Midt-Telemark
Skipingar i 1986
Mary Todd Lincoln

Mary Ann Todd Lincoln () var førstedame i USA medan mannen Abraham Lincoln var president, frå 1861 til han vart skoten i 1865. 

Mary Lincoln var fødd i Lexington i Kentucky, ein av Sørstatane under den amerikanske borgarkrigen, og blei difor utsett for rykte om at ho spionerte for fienden medan krigen gjekk føre seg.

Presidentkona blei òg skulda for å bruka for mange pengar, mellom anna på å dekorera det kvite huset i Washington. Seinare brukte ho òg mykje av sin eigen formue. Dette, saman med ein underleg oppførsel som truleg skuldest depresjon etter at mannen og to søner var døde, fekk sonen Robert Lincoln til å legga henne inn på eit sinnsjukehus i 1875. Ho slapp ut etter tre månader, men tilgav aldri sonen det ho såg på som eit stort svik.

Lincoln, Mary
Glenn Roberts

Glenn Roberts () er ein norsk fotballspelar. Han spela i angrep for Sarpsborg 08 i sesongane 2011 og 2012. Han spela for Vålerenga sidan han var 11 og blei tatt opp i A-stallen våren 2006. Roberts har spela landskampar for dei aldersavgrensa laga G-18 og G-19. Våren 2008 blei han leigd ut til Nybergsund-Trysil, før han teikna kontrakt med Aalesund i slutten av august same året.

Kjelde 
 

Norske fotballspelarar
Aalesund-spelarar
Idrettsutøvarar frå Oslo
Vålerenga-spelarar
Sarpsborg 08-spelarar
Computerworld

Computerworld er ei vekeavis som vert utgjeven i Oslo som ei industri- og næringslivspolitisk avis med fokus på data og informasjonsteknologi. Første utgåve kom ut på norsk 2. mai 1983. Avisa var den første som publiserte stoff på Internett (1994). Avisa lanserte eigen nettstad i 1998.

Opplag

Redaktørar 
 Henning Meese 2005 -
 Morten Kristiansen 2001 - 2005
 Roar Nerdal 1995 - 2001
 Paal Leveraas 1990 - 1995
 Toralv Østvang 1989 - 1990
 Knut Ivar Skeid 1985 - 1989
 Per H. Berrefjord 1983 - 1985

Bakgrunnsstoff 
 Computerworld
 Computerworld: Saker fra 1994 på nett 
 Computerworld PL

Kjelder 

Norske aviser etter namn
Norske riksdekkjande aviser
Aviser i Oslo
Skipingar i 1983
Kjetil Rekdal

Kjetil André Rekdal () er ein norsk fotballtrenar og tidlegare fotballspelar. Han er i dag trenar for Ham-Kam. 

Han trena Vålerenga frå 2001 til 2006 og er den trenaren som var tilsett lengst i klubben. Han gjekk så til Lierse, før han byrja å trene Kaiserslautern, der han fekk sparken 9. februar 2008.

Aktiv spelar 
Som aktiv fotballspelar spela han på midtbanen. Han har spela 83 landskampar i perioden 1987 til 1998. Han blir m.a. hugsa for utlikningsmålet på Wembley mot England i VM-kvalifiseringa i 1992, men særleg for sigersmålet (straffespark) mot Brasil i VM i 1998 som gav Noreg plass i åttandedels-finalen. 

Han spela nokre kampar dei første åra som trenar.

Karriere som spelar
(oppdatert 9. februar 2008)

Karriere som trenar

Som trenar for Vålerenga, vann Rekdal seriegull i sesongen 2005. Rekdal valde å forlate klubben i august 2006, etter eige utsegn fordi han «ikkje gidd å dra heile landet rundt for å verte pissa på.»
I sesongen 2006/07 hadde Rekdal eit mislukka forsøk på å redde belgiske Lierse frå nedrykk.
Sidan 2008 har han vore trenar for Ålesund FK, og høgdepunktet i Ålesund er cupcullet frå 2009, då Ålesund slo Molde på straffer i finalen.

Kjelder 

 

Denne artikkelen bygger på «Kjetil Rekdal» frå , og «Kjetil Rekdal» frå  den 10. mai 2006.  
 

norske fotballspelarar
Molde-spelarar
Vålerenga-spelarar
Borussia Mönchengladbach-spelarar
Lierse-spelarar
Rennes-spelarar
Hertha Berlin-spelarar
Folk frå Vestnes
Norske fotballtrenarar
Norske landslagsspelarar i fotball
Spelarar i Fotball-VM 1994
Spelarar i Fotball-VM 1998
Spelarar i Fotball-EM 2000
Fotballtrenarar for Vålerenga Fotball
Fotballtrenarar for Aalesunds FK
Forsvarsspelarar i fotball
Mahogni

Mahogni er namnet på treslag kjenneteikna av ein vakker raudbrun farge når det er polert. Trevirket er lett å bearbeida og motstandsdyktig mot termittåtak og vatn, noko som gjorde at ein tidlegare brukte det til å laga møbler og båtar. I dag er dei fleste former for mahogni verna som truga artar av CITES-avtalen.

Namnet mahogni blei først brukt om to tretypar i den nye verda; vestindisk mahogni (Swietienia mahagoni) frå Karibia og hondurasmahogni (Swietienia macrophylla) frå Sentral- og Sør-Amerika. Seinare er det òg blitt brukt om liknande treslag frå både Afrika og Asia. Alle desse høyrer til mahognifamilien (Meliaceæ).

tre

 
sv:Mahogny
en:Mahogany
es:Caoba
eo:Mahagono
nl:Mahonie
fr:Acajou
pl:Mahoń
pt:Mogno
zh:桃花心木